Sea Games Ginchyum Lamang Dingsa Gasat Masing Hpe Malaysia Balik Ni Jahten Kau Lu
IS Muslim nchyun shanang hte gindun ai Ahbusayaf kasu kabrawng hpung ni gaw Aug (30) ya shani na Malaysia Mungdan kaw galaw ai Sea Games ginchyum dat poi lamang hte Aug (31) ya shani Malaysia Mungdan shanglawt masat nhtoi lamang ni hta dingsa gasat na matu masing jahkrat da ai hpe Malaysia Balik ni jahten kau lu nna ntsen nhten ai Ahbusayaf kasu kabrawng hpung na masha ni hpe mung lu rim la ai lam September (5) ya shani Malasia Asuya Balik ni tsun da ai raitim rim hkrum ai masha ni a mying gaw ntsun shalawm da ai hpe AFP shiga kaw na chye lu ai.
Malaysia Balik ni kawn lai wa sai bat laman Philippines Mungdan na Ahbusayaf ningbaw Ahbu Assri asak (25)ning hte malawm marai (7) hpe Sarbar ginwang kaw rim la lu ai lam ndau da ai raitim dai masha ni gaw Sea Games hpe dingsa gasat na masing hta gindun ai lam nga nnga hpe gaw nchye lu shi ai lam shi sawk ni tang madun da ma ai.
kac_Latn kac_Latn kac_Latn